
^enir ar “ Susanah, don'i you cry fer me,” 





Mae genyf fì ddigrifwch, 

Os de'wch chwi Gymry 'mlaen, 
Cewch hanes y Cribddeilwyr 
Yn gywir yn fy ngbân; 

Y maent hwy ar eu goreu 
Yn twyllo yr holl fyd ; 

Y Sul y maent hwy'n dduwio: 
A hyny'n dwyll i gyd. 


Dydd Llun y boreu'n brysur 
Dechreuant ar eu twyll, 

I werthu pwysau bychain ; 
'Does ganddynt fawr o bwyll. 
Mae'r weddi a weddïwyd 

Y Suli gyd ar goll; 

Wel, twyllo tan nos Sadwrn,— 
Ddydd Sul yn dduwiol oll. 


Os pymtheg fydd y 'menyn, 
Bydd chwarter i ni'n rôt ; 

Y ffyrling byth ni roddir 

Fel hyn mae pethau'n bod ; 
Yn Lloegr fe a'i rhoddir 

Gan Shopwyr yn mhob man ; 
A chwithau, Shopwyr Cymru, 
Sy'n twyllo tref a llan! 

y MAU mwg, 

Wrth werthu tê a siwgr, 
Oribddeilio'r ffyrling gron, 
A'u casglu hwy amfl wyddyn 
Yn llawen ac yn llon; 

Cewch wel'd y brethyn goreu 
Yn cuddio eu cefnau hwy ; 
Pwy sydd yn talu am danyntŶ 
'Tylodion ar y plwy'. 


Fe werthant gaws a_'menyn, 
Naw ceiniog yw y pwys, 
Rhaid cael y ddwy a dimai 
Âm chwarter bychan tlws ; 
Pa le mae'r ffyrling fechan 
Yn myned y pryd hyn î 

I logell y Cribddeiliwr,— 
Mae hyn yn destyn syn. 


Wrth werthu y tobacceo, 

Y sebon, a'r lliw glas, 

Rhaid iddynt cael y ffyrling, 
Cribddeilwyr drwg, di ras ! 
Mae ganddynt bwysau i brynu 
A phwysau i werthu'n siwr; 
Peth rhyfedd na chribddeilia 
'R diafolion ar y dŵr, 


Mae'r m'linydd, yn y felin, 

Yn tolli mesur trwm ; 

Fe allai'r cariwr hefyd, 

Wrth ddychwel adre' â'r pwn; 

Pan ddaw i law'r perchenog, 

"Does ganddo ond bach o flawd ; 

Fel yma yr ydym ninau 

Yn cael ein cadw'n dlawd. 

A hwythau'r hen dafarnwyr, 
Sy'n gwerthu eu mesur prin, 
A rboddi dwfr gryn haner 
Âm ben eu rum a'u gin; 

A hwythau y cigvddion, 

Rai creulon ddaeth i'm co, 
Sy'n twyllo 'r hyn a allant, 

A chwythu wnant gig llo. 


Fe welwyd rhai Cribddeilwyr 
Yn dechreu'n ddigon gwan, 
Yn mhen rhyw 'chydig amser 
'Roedd ddigon yn eu rhan: 
Ac wed'yn hwy a dorant, 
Prin talant swllt y bunt; 
R'ol myn'd yn ŵr bonheddig, 
Ffarwel i'r amser gynt. 


Fel yma mae'r Cribddeilwyr 

l'w gwel'd ar hyd y byd, 

Yn feistr, gyr, a 'sgweier, 

Y maent hwy bron i gyd ; 

Pan dde'wch chwi'n mlaen i'w drysau 
Hwy wenant fel y gôg, 

Ond gwyliwch y Cribddeiliwr— 

Mae Jack yn eithaf rôg. 


Os bydd rhyw weithiwr, druan, 
Yn cael ei drystio'n siwr, 

A methu talu'r cyfan 

I'r Shopwr mawr ei 'stwr, 

Fe ddywed yn bur erwin:— 
“T'r Oourt y cewch chwi fyn'd, 
Os na wnewch dalu'n union; 
Chwi ddyls'ech a gynt.” 





Medd f' enaid i, AMEN, 





Os byddant hwy yn trystio, 
Cawn dalu'n eithaf drud; 

Yr ine sy'n cael eì ddyblu, 
I'w cadw hwy yn glyd. 

Pan byddo und chwe' cheiniog, 
Naw ceiniog fydd i lawr; 

Fel yma mae'r Oribddeilwyr 
Yn myn'd yn ddynion mawr, 


Rho'f gynghor i'r Cribddeilwyr 
Roi'r pwysau yn ei le, 

A rhoddi gwerth y ffyriing 

I bawb mewn llan a thre; 

A chofio'r dydd daw pwyso 

Yr holl Gribddeilwyr hyn, 

A'u bwrw i fysg cythreuliaid, 
I ganol poethlyd lyn, 


Mae Duw yn d'weyd yn eglur, 
Wrth holl Gribddeilwyr byd,— 
Fel byddont hwy yn pwyso 

Y pwysir hwythau i gyd, 

Pan ddelo dydd eich barnu 
Chwi gofiwch am fy nghân, 
A'ch bwrw gewch i uffern 

I fod yn ddefnydd tân. 


Os oes rhyw boeth Gribddeiliwr 
Yn gwrandaw arnai 'nawr, 

A'r capyn iddo'n ffitio, 

Heb fod yn fach na mawr, 

Mae lle i tithau heddyw 

Gael golchi pob drwg sen, 
Cribddeiliaeth a ddiflano, 


ABEL JONES. 














